**AZ ÉLMÉNY ÖSSZEKÖT – STRATÉGIAI MEGÁLLAPODÁST KÖT A LEXUS ÉS A MÜPA**

**Stratégiai partneri együttműködésre lép a Müpa,** **Magyarország egyik legismertebb kulturális márkája, a régió egyik legmodernebb kulturális intézménye, és a környezetbarát hibrid elektromos modelljeiről ismert prémium autómárka, a Lexus.**

A világ legzöldebb prémium luxusautó-márkájaként ismert, Magyarországon 98%-ban környezetbarát hibrid elektromos autókat értékesítő [Lexus](http://www.lexus.hu) és a [Müpa](https://www.mupa.hu/), Magyarország egyik legismertebb kulturális márkája és Európa egyik legmodernebb kulturális intézménye bejelentette, hogy stratégiai együttműködésre lépnek. A kulturális értékek megőrzése és a művészet támogatása iránt hosszú évek óta elkötelezett Lexus neve a környezetbarát prémium autókon túl a műértő közönség számára az immáron saját jogon is nemzetközi rangú [Lexus Design Awardról](file:///D%3A%5CWORK%5CPRESS_RELEASES%5C2018%5C2018_09%5COFFICIAL%5CLEXUS_DESIGN_AWARD%5CLexusDesignAward.com), a fiatal filmművészeket felkaroló [Lexus Short Films](https://discoverlexus.com/experiences/lexus-in-films/theater) kezdeményezésről, vagy épp a Velencei Filmfesztivál főtámogatójaként is ismert. A Müpa a megnyitása óta eltelt közel tizenöt évben világszerte ismert és elismert kulturális branddé vált, amely egyedülálló módon fogja össze a különböző művészeti ágakat, otthont ad komoly-, kortárs-, könnyű-, jazz- és világzenének, operának, új cirkusznak, táncnak, irodalomnak, filmművészetnek egyaránt.

*„A Müpa értékmegőrző és értékteremtő szellemisége, amely a hagyományok megőrzése mellett szem előtt tartja a legmodernebb kortárs művészeti ágak és irányzatok bemutatását, tökéletes párhuzamba állítható a Lexus márkafilozófiájával, amely a világ leginnovatívabbnak tartott prémium autógyártójaként ötvözi a forradalmi technológiákat és a legfejlettebb környezetbarát hibrid elektromos meghajtást a tradicionális japán értékekkel és kézműves hagyományokkal. Utóbbiakra kiváló példa a Lexus márka egyik alapértéke, a hagyományos japán vendégszeretet, az Omotenashi, vagy épp az autóink kézműves összeszerelési minőségéről gondoskodó Takumi mesterek munkája, míg az előbbi a legújabb generációs hibrid elektromos hajtásban, vagy épp a világelső vezetéstámogató és aktív biztonsági rendszerekben ölt testet, amelyek már az önvezető autózás előhírnökének tekinthetőek. Éppen ezért rendkívüli megtiszteltetésnek tekintjük, hogy a Lexus a Müpa stratégiai partnere lehet.” –* fogalmaz Kárpáti László, a Lexus magyarországi márkaigazgatója.

A Müpa stratégiai partnereként a Lexus öt környezetbarát hibrid elektromos autót bocsát az intézmény rendelkezésére, amelyek többek között az intézményben fellépő világsztároknak nyújt majd limuzinszolgáltatást. A két márka hosszútávú együttműködésének köszönhetően innovatív és különleges aktivitásokban vehet majd részt a Müpa közönsége is.

*„Magyarország és a régió vezető kulturális intézményként küldetésünknek tartjuk, hogy a legújabb művészeti formák, izgalmas kulturális trendek és kezdeményezések bevezetésén, valamint a hazai és nemzetközi élvonalba tartozó művészek, fiatal tehetségek bemutatásán túl új művek létrehozását támogassuk, illetve a nemzetközi kulturális kapcsolatainknak köszönhetően hozzájáruljunk a magyar előadóművészek nemzetközi megismertetéséhez is. Büszkék vagyunk arra, hogy párbeszédet generáló, kérdéseket felvető művészeti eseményekkel és szolgáltatásokkal, az élményre, kreativitásra és interakcióra építő programjainkkal a fiatalabb generációt is arra inspiráljuk, hogy tudatos kultúrafogyasztóvá, a Müpa-közösség részévé váljon. Fontosnak tartjuk, hogy a társadalmi felelősségvállalás és így a környezettudatosság területén is értéket közvetítsünk úgy a közönségünk, mint kiváló hazai és nemzetközi művészeink, a Magyarországra látogató világsztárjaink felé. Éppen ezért nagy örömünkre szolgál, hogy a fenntartható fejlődés gondolatához kapcsolódva a világ legzöldebb prémium autógyártójának tekintett és a környezetbarát hibrid elektromos hajtás szinonimájává vált Lexusszal léphettünk stratégiai együttműködésre”* – emeli ki Káel Csaba, a Müpa vezérigazgatója.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com